Eskom waarsku teen slenter | Maroela Media
Eskom waarsku teen slenter
Eskom in die Noord-Kaap en die Vrystaat het talle berigte ontvang van kliënte wat bedrieg is deur mense wat voorgee dat hulle Eskom-kontrakteurs is.
Eskom het in 'n verklaring gesê die bedrieërs bel kliënte en sê hulle moet hul meters laat toets, vervang of kalibreer.
"Die kliënte word dan versoek om vooraf geld in die bedrieërs se bankrekeninge in te betaal. Daarna hoor die kliënte nooit weer van hulle nie en geen toets word op die meters gedoen nie," lui die verklaring.
Kliënte bel Eskom dan om te hoor wanneer die toets gedoen gaan word. "Ons moet die kliënte in kennis stel dat die mense wat hulle gebel het nie Eskom-werkers is nie, maar dat hulle slagoffers van bedrog was."
Eskom het kliënte herinner dat alle betalings aan Eskom direk deur die normale rekeningstelsel gedoen moet word in die bankrekening waarvan die besonderhede op hul Eskom-rekeninge verskyn.
"Geen kontant moet aan enige Eskom-werknemer of -kontrakteur wat die kliënt besoek, gegee word nie. Geen betalings moet in 'n bankrekening gemaak word wat nie amptelik deur Eskom op die normale Eskom-rekening verskaf word nie. Daar sal nooit versoek word dat kliënte kontrakteurs direk betaal nie," lui die verklaring.
Eskom het kliënte gewaarsku om versigtig te wees vir "opportuniste wat lede van die publiek uitbuit".
Meld verdagte mense of aktiwiteite by Eskom se inbelsentrum by 0860 037 566 aan.
Meer bekend ná Denise Bartlett-ontvoeringsdrama
REGTIG? Enigeen wat enigiemand nog glo dat jy geld vooraf in 'n rekeing moet betaal…mens maak mos seker en bel ORAL rond en vra uit AS jy enigsins dink om so iets te glo.
Ja daar is nog sulke mense wat in die strukke val ek lees nog baie van hulle veral mense wat na sangomas toe hardloop vir meer geld hulle verander R50.000 na R100.000 sjoe kan jy so onnosel wees.